Η ΦΑΡΜΑ ΤΟΥ ΚΛΑΡΚΣΟΝ
ΚΕΦΑΛΑΙΟ 13 ΣΥΜΒΟΥΛΙΟ-ΠΟΙΗΜΑΤΑ
ΑΝΟΙΓΟΥΜΕ ΣΥΝΤΟΜΑ
ΔΕΥΤΕΡΑ
ΗΜΕΡΑ ΑΠΟΤΕΛΕΣΜΑΤΩΝ ΤΟΥ ΤΕΣΤ ΦΥΜΑΤΙΩΣΗΣ
Λοιπόν, η στιγμή της αλήθειας.
Εντάξει.
Μπορεί να το μεταδώσει στο κοπάδι αν έχει;
Επειδή προσβάλλει τους πνεύμονες,
όταν θα βήξει, η φυματίνη θα εξαπλωθεί από το ένα στο άλλο.
Και εντέλει θα μολυνθεί όλο το κοπάδι.
-Ναι. -Εντάξει. Το κατάλαβα.
Τι ακριβώς κοιτάς, Ντίλγουιν;
Μετράω το πάχος. Έχει ένα εξόγκωμα στην κορυφή.
-Δώδεκα-εννιά. -Τι σημαίνει αυτό;
Αν ο πρώτος αριθμός είναι μεγαλύτερος από τον δεύτερο, είσαι εντάξει.
Δώδεκα εννιά, είμαστε καλά;
Αν ήταν το αντίθετο, θα ανησυχούσες.
Τι δείχνουν οι αριθμοί;
Είναι το μέγεθος του εξογκώματος.
Η μέτρηση του δέρματος,
εκεί που έκανα την ένεση τις προάλλες.
Φαίνεται ότι είσαι εντάξει.
Έλα, αγελαδίτσα μου.
Δεκατέσσερα-δέκα.
Έλα. Έτσι μπράβο.
-Πάμε, έλα. -Έτσι μπράβο.
Δέκα-εννιά.
Παρά τρίχα.
Ναι.
-Είναι πολύ αγχωτικό, έτσι; -Ναι, είναι φρικτό.
Τις προάλλες έλεγξα 400 ζώα.
Και βρήκα οροθετικό το τελευταίο ζωντανό.
Όλοι είχαν χαλαρώσει.
-Τετρακόσια; -Ήταν η αρχή της επιδημίας.
-Δεκαπέντε-δέκα. -Δεκαπέντε-δέκα.
Αυτό είναι καλό.
Τα αποτελέσματα συνέχιζαν να είναι αρνητικά.
-Δέκα-οχτώ. -Δέκα-οχτώ.
Εντάξει είναι.
Και σύντομα φτάσαμε στα τελευταία δύο.
Αυτή είναι η επιθετική αγελάδα.
Έλα, μπες. Άντε.
-Χριστέ μου. -Που να πάρει.
Δεν τη σταμάτησες;
Ωραία.
-Τίποτα σ' αυτήν; -Τίποτα.
Έλα, Πέπερ.
Έρχεται η Πέπερ!
Δεκατέσσερα-δέκα.
Είχατε ένα καθαρό τεστ φυματίωσης.
Αυτό είναι αποτέλεσμα.
-Εξαιρετικά. -Ωραία. Πόσο χαίρομαι γι' αυτό.
Μπράβο. Καλά νέα.
Είναι σπουδαία νέα, έτσι;
-Αυτά είναι ευχάριστα νέα. -Ναι.
Ήμασταν στην καρδιά του χειμώνα.
Και δύο σημαντικά γεγονότα ήταν προ των πυλών.
Περιμέναμε τις έγκυες αγελάδες να γεννήσουν.
Και θα λαμβάναμε την απόφαση του Συμβουλίου του Δυτικού Οξφορντσάιρ.
σχετικά με την αίτηση του εστιατορίου.
Σ' αυτό το μέτωπο, ο Τσάρλι ήταν επί ποδός πολέμου.
Μας τελειώνουν τα άλευρα.
Ναι, δεν έχουν μείνει πολλά. Φεύγει αμέσως.
Καλημέρα.
Αρχίσαμε. Τσάρλι.
Γεια σου, Τσάρλι, τι γυρεύεις εδώ;
Ήρθα επειδή έχω κάποια νέα.
Τζέρεμι, έλαβες ένα γράμμα από το συμβούλιο.
Δεν είναι ευχάριστα τα μαντάτα.
Αναπάντεχο.
-Αφορά το μαγαζί; -Ναι, αφορά το μαγαζί.
Γιατί απευθύνεται σ' έμενα; Εσύ χειρίζεσαι τα του μαγαζιού.
-Περνάμε μια ολόκληρη... -Γαμώτο.
Είναι μια ειδοποίηση χωροταξικής καταστρατήγησης, οπότε είναι σοβαρό.
Τι σημαίνει αυτό;
Είναι η τελευταία προειδοποίηση πριν μας επιβληθούν κυρώσεις.
-Πιθανότατα θα βάλουν λουκέτο. -Πότε ήταν η πρώτη προειδοποίηση;
-Είχες λάβει την πρώτη. -Αλήθεια;
-Πώς μου ξέφυγε αυτό; -Μα το είχαμε συζητήσει.
Όχι, είχαμε... Είχαμε λάβει ένα μεγάλο γράμμα...
Πρέπει να πω ότι η Λίζα, ξανά,
έχει μια ιρλανδική στάση σ' αυτά. Τύπου "Σιγά μην το εννοούν".
Δεν με νοιάζει. Είναι ηλίθιο.
Δεν είναι, όμως. Όταν πήγαμε στην επιτροπή χωροταξικού σχεδιασμού,
ξεκαθάρισαν ότι τα προϊόντα πρέπει είτε να παράγονται στη φάρμα
είτε πρέπει να προέρχονται από παραγωγούς της περιοχής.
-Ναι. -Η χωροταξική άδεια έλεγε 26 χλμ.
Αυτό πρέπει να το φτιάξουμε λιγάκι.
Έχουν μια λίστα εδώ με τα πράγματα που δεν πληρούν αυτά τα κριτήρια.
Μια στιγμή, τι έχουμε κάνει λάθος;
Νομίζω ότι υπάρχουν κάποια πράγματα...
Ο καφές Arabica. Πρέπει να τον κόψουμε.
-Ο καφές, ναι. -Ο καφές της περιοχής δεν είναι καλός.
Τα καπέλα...
-Καπέλα και μπλουζάκια. -Καπέλα και μπλουζάκια,
-Πρέπει να είναι λίγο πιο πέρα από εμάς. -Βιετναμέζικα.
Δεν είναι από εδώ, είναι βιετναμέζικα. Αυτό λέγαμε με τον Τσάρλι.
-Μπορούμε να τα ξεφορτωθούμε αυτά; -Γιατί;
"Κατασκευάζεται στην Κίνα".
Το έβαλα εκεί για να φαίνεται πιο εξωτικό. Αλλιώς είναι λιγάκι βαρετό.
-Λίζα! -Αυτό ξέφυγε.
Αυτό είναι το πρόβλημά τους.
-Έχεις έναν μεγάλο τοίχο με καπέλα... -Με προβλήματα.
Μπλουζάκια. Ναι, με προβλήματα!
Αφού τώρα έχουμε μια μεγαλύτερη χωροταξική αίτηση για το εστιατόριο,
νομίζω ότι θα πρέπει να είμαστε τύπος και υπογραμμός εδώ.
Ας μη γεμίζουμε τη φαρέτρα τους.
Στον νέο αχυρώνα, η διάθεση είναι πιο ανάλαφρη,
καθώς ο γητευτής των βοοειδών έκανε τις προβλέψεις του
για το πότε θα γεννήσουν οι αγελάδες.
Αυτή εκεί θα θέλει καμιά εβδομάδα ακόμα.
Βλέπεις πώς αρχίζει να μαζεύει;
-Και το στομάχι της να ανασηκώνεται. -Σωστά.
Αυτή από πίσω, θέλει καμιά εβδομάδα ακόμα.
Σε μία εβδομάδα από τώρα δεν θα σηκώνουμε κεφάλι.
Επίσης, οι μέλλουσες μανούλες είχαν ένα νέο παιχνίδι.
Αυτό είναι φοβερό. Οι αγελάδες το λατρεύουν.
Το είχαμε και εμείς στην παλιά φάρμα.
Το χρησιμοποιούν συνέχεια. Το έχεις δοκιμάσει ποτέ;
Όχι.
Πηγαίνεις από κάτω, ναι;
Είναι καλό.
Έλα, ακούμπησε την πλάτη σου, σοβαρά.
Έρχεται ο κος μοσχάρι...
Σπρώξ' το λίγο.
Ωραία!
Που να πάρει!
Με τη γραμμή παραγωγής κρέατος έτοιμη να ξεκινήσει,
δεν υπήρχε καλύτερη στιγμή για να κουβεντιάσουμε με τον Τσάρλι
για το πώς πήγαινε η αίτηση αδείας του εστιατορίου
Και, όπως πάντα, ήταν η προσωποποίηση της χαράς.
-Νομίζω ότι κατά βάση... -Δεν ξεκινάει καλά. Αυτό ήταν.
Νομίζω ότι αυτό που με ανησυχεί
είναι η σχολαστικότητα των συμβούλων.
Δεν είναι του τύπου "Ευχαριστούμε πολύ, όλα φαίνονται εντάξει".
Σχολιάζουν.
Τι εννοείς οι σύμβουλοι; Ποιοι είναι;
Είναι από την υπηρεσία περιβαλλοντικής υγείας
ή από την υπηρεσία αυτοκινητοδρόμων ή από την αστυνομία, για παράδειγμα.
Τι δουλειά έχει η αστυνομία μ' αυτό;
Πώς μπορείς να ζεις σε μια χώρα
που η αστυνομία μπορεί να έχει λόγο για ένα εστιατόριο;
-Μια στιγμή. Αποθήκευση ποδηλάτων; -Σωστά.
"Η διάταξη", όπως λέει,
"για το πάρκινγκ ποδηλάτων".
Τι σχέση έχει η αστυνομία μ' αυτό;
Αυτός είναι ο σύμβουλος Σχεδιασμού Πρόληψης Εγκλημάτων.
Τι;
Αυτό κάνει.
Κι αν πούμε ότι δεν θα προσλάβουμε ποδηλάτες;
Δεν νομίζω ότι αυτό θα βοηθήσει.
Πρέπει να είμαι συμπεριληπτικός;
Όσο περισσότερο μπορείς.
Είμαι συμπεριληπτικός, απλώς όχι στους ποδηλάτες.
Μετά υπάρχει η υπηρεσία περιβαλλοντικής υγείας.
Και η ΠΕΦΚ.
Τι ακριβώς ζητάνε από τον σύλλογο των Περιοχών Ιδιαίτερου Φυσικού Κάλλους;
Και η αποχέτευση.
Το Περιφερειακό Συμβούλιο του Δυτικού Οξφορντσάιρ,
θα θέλει να δει
ένα αντιπλημμυρικό σχέδιο, ώστε να μην έχεις επιφανειακά...
Είναι 250 μ. πάνω από την επιφάνεια, χιλιόμετρα μακριά από ποτάμι.
Γιατί δεν γράφουν απλώς "Δεν έχουμε τίποτα να πούμε";
Επειδή ο κόσμος έχει πολύ χρόνο στη διάθεσή του, έτσι;
Εντάξει.
Ας μην κωλυσιεργούμε άλλο σ' αυτό.
Έχουμε δουλειά μπροστά μας.
Λίγες μέρες μετά,
έλαβα ένα επείγον πρωινό τηλεφώνημα από τον Κέιλεμπ.
Τι συμβαίνει;
-Συγχαρητήρια! -Όχι!
Αποκλείεται! Πότε συνέβη αυτό;
-Χθες το βράδυ. -Θεέ μου! Τι είναι;
Μικρή δαμαλίτσα. Κοριτσάκι, δηλαδή.
Το ξέρω. Αυτό το έχω μάθει.
-Κοίτα μια φάτσα! -Κοίτα τη φατσούλα της.
Κοίτα τι φατσούλα που έχεις!
Τυχερούλα. Ήρθες στο Diddly Squat.
Μπράβο σου, μανούλα!
Η μητέρα φαίνεται πολύ περήφανη, βασικά.
-Γίνεται να φαίνεται περήφανη; -Ναι.
Ο τοκετός αγελάδων διαφέρει πολύ από των προβάτων.
-Απλώς έπεσε; -Έπεσε. Σηκώθηκε. Την έγλειψε.
Αυτή θα γίνει δαμάλα. Θα την κρατήσουμε;
Ναι, έλεγα να την κρατήσουμε για να μεγαλώσει το κοπάδι.
Προσπαθεί να κάνει κακά. Αυτό είναι πολύ καλό σημάδι.
Έρχεται! Κυρίες και κύριοι!
-Τα πρώτα κακάκια! -Ναι.
Και τώρα η μητέρα θα τα φάει. Η μητέρα τα τρώει.
Έξω στη φύση υπάρχουν πολλά αρπακτικά.
Το κάνει ώστε τα αρπακτικά να μην μπορούν να μυρίσουν το μωρό.
-Αλήθεια; -Ναι.
Άκουσες αυτό που μου είπε ο Τσάρλι τις προάλλες;
Που όλοι λένε ότι οι αγελάδες δεν κάνουν καλό στο περιβάλλον;
Επειδή καλλιεργείς το χόρτο για να ταΐσεις τις αγελάδες.
Οπότε έχεις δύο πράγματα που πρέπει να κάνεις πριν τις φας.
Το να φας μισή αγελάδα
έχει τον ίδιο περιβαλλοντικό αντίκτυπο σαν να πετάει ένα άτομο στην Αυστραλία.
Οπότε δεν είναι... Δεν είναι και πολύ...
Μέσα σε μια μέρα πόσοι πετούν για Αυστραλία;
Λοιπόν, Νόβακ Τζόκοβιτς.
Τένις;
Η κυρία εκείνη; Το κορίτσι;
Μπορεί να έχασα τη γέννηση του πρώτου μοσχαριού,
αλλά μετά, στις επόμενες μέρες,
κατάφερα να χάσω και την επόμενη φουρνιά, επίσης.
Για όνομα του Θεού.
Ένα, δύο, τρία μοσχαράκια γεννήθηκαν.
Το πρόβλημα είναι...
Σίγουρα θα θέλατε να δείτε τη γέννηση,
αλλά η αγελάδα απλώς κάνει...
Και να το το μοσχάρι.
Είναι δύσκολο να κινηματογραφηθεί.
Κοίτα.
Κοίτα το.
Γεια σου, μικρούλη.
Θυμάσαι όλη τη φασαρία και την ταλαιπωρία με τα πρόβατα;
Αυτές απλώς βήχουν και να σου το μοσχάρι.
Έχουμε ακόμα τέσσερα που περιμένουμε.
Ελπίζω να καταφέρουμε να τα δούμε.
Ο Κέιλεμπ μού είπε ότι υπάρχει μια συσκευή που σε ειδοποιεί ότι επίκειται τοκετός.
Έτσι, έσπευσα αμέσως να αγοράσω μερικές,
επειδή αυτό σήμαινε ότι θα πάω στο νέο αγαπημένο μου μαγαζί
στον κόσμο όλο.
STOWAG - ΠΑΝΕΘΝΙΚΟΣ ΓΕΩΡΓΙΚΟΣ ΕΞΟΠΛΙΣΜΟΣ
Συνήθως σιχαίνομαι τα ψώνια, πραγματικά τα σιχαίνομαι.
Μα όταν είμαι εδώ, τα θέλω όλα.
ΠΕΝΣΑ ΑΝΑΙΜΑΚΤΟΥ ΕΥΝΟΥΧΙΣΜΟΥ 48ΕΚ. ΓΙΑ ΕΝΗΛΙΚΑ ΖΩΑ
Κοιτάξτε αυτό. Είμαστε στο τμήμα ένδυσης.
Κοιτάξτε, κοιτάξτε! Η ντουλάπα του Κέιλεμπ.
Αυτή είναι η δική του οδός Μποντ.
Επιτρέψτε μου να σας δείξω την ποικιλία πουκαμίσων που θα βρείτε εδώ.
Έχει αυτό, εντάξει; Ναι;
Μετά έχει αυτό εδώ.
Αυτές έχουν χαλύβδινη ενίσχυση.
Δείτε το.
Γαμώτο.
Ψάξτε για κάμερες.
Εστιάζοντας στο επίμαχο ζήτημα,
κατευθύνθηκα στο τμήμα βοοειδών,
όπου έμεινα έκπληκτος καθώς βρήκα ακριβώς αυτό που ήθελα.
Μνήσθητί μου, Κύριε!
Όχι, δεν το πιστεύω αυτό που βλέπω.
Το Moocall.
Αυτό που κάνεις είναι να το βάλεις στην ουρά του ζώου.
Και μετά, όταν ετοιμάζεται να γεννήσει,
λαμβάνεις ένα μήνυμα απ' αυτό το μικρούλι μαραφέτι.
Μου κάνεις πλάκα!
Άντε, λοιπόν. Έτσι μπράβο.
Πίσω στη φάρμα, μαζί με τον Κέιλεμπ βάλαμε τους συναγερμούς.
Όταν, λοιπόν, το σηκώσει,
-θα λάβω ένα μήνυμα. -Ναι.
Moocall. Να το.
Και μετά πήγαμε για να τα πούμε με τον Τσάρλι
σχετικά τη στρατοσφαιρική αύξηση στις τιμές των λιπασμάτων.
Είναι σαν χρυσός, έτσι; Είναι κυριολεκτικά σαν...
Είναι κυριολεκτικά χρυσός.
Πόσο ανέβηκε;
Το είχαμε αγοράσει στις 275 λίρες τον τόνο.
Και τώρα έχει πάει 675 λίρες τον τόνο.
-Πόσους τόνους πήραμε; -Είναι 80 τόνοι.
Πόσο μας κάνει αυτό; Τριάντα χιλιάδες.
Γιατί είναι τόσο ακριβό;
Είναι ένας τύπος, λοιπόν, τον λένε Βλαντιμίρ.
Είναι και όλα αυτά για τον πόλεμο επίσης.
Έμεινα άναυδος που ο Κέιλεμπ ήξερε ότι ο Πούτιν απειλεί με εισβολή στην Ουκρανία,
και του έδωσα λίγη από τη σοφία μου.
Όχι, δεν θα γίνει πόλεμος.
Αποκλείεται.
ΑΣΤΡΟΛΟΓΟΣ
Αφού το λίπασμά μου άξιζε περισσότερο κι από τον Ίλον Μασκ,
εύλογο ήταν ότι θα έπρεπε να το προφυλάξω από τους διαρρήκτες.
Λοιπόν, εδώ είμαι.
Θα μπορούσες να βοηθήσεις;
Άρα έπρεπε να ζητήσω από τον επικεφαλής ασφαλείας μου να στήσουμε τον συναγερμό.
Το είδα στο YouTube.
Είναι απλώς εξαιρετικό. Είναι φοβερή ιδέα.
Πάντα πίστευα ότι προσεγγίζεις το θέμα της ασφάλειας πολύ ψύχραιμα.
Ό,τι κι αν σημαίνει αυτό, πλέον δεν χρειάζεται να ανησυχούμε.
Λοιπόν, βγάζουμε αυτό.
Ναι, υποθέτω.
Η ιδέα είναι πως όταν κάποιος μπει μέσα,
αυτό ανιχνεύει τυχόν κίνηση, ναι;
Και μετά χτυπάει η σειρήνα.
Η σειρήνα ενεργοποιεί αυτά, που είναι καπνογόνα.
Οπότε, όλος ο αχυρώνας...
Πυκνός καπνός με τα όλα του.
Δεν θα βλέπεις τη μύτη σου.
Με το λίπασμα πλήρως ασφαλισμένο,
ήταν η ώρα για μια συνάντηση με τον κύριο και την κυρία Κακλιμπίν.
-Πολύ ωραίο πρωινό. -Είναι πανέμορφα.
-Ένα ελαφρύ ψιλόβροχο μόνο. -Ναι.
Ήρθαν για να με συμβουλέψουν λόγω κάποιων ανησυχητικών νέων που έλαβα.
Λαμβάνω συνέχεια κάτι μηνύματα από την Κοτοπουλο-αστυνομία,
ποιοι είναι; Το κράτος;
Το κράτος, ναι.
-Η5Ν1. -Η5Ν1.
Γρίπη των πτηνών. Βρέθηκε σε μια κατοικία στο Γουοργουικσάιρ.
-Ναι, είναι 43 χλμ. μακριά. -Ναι, 43 χλμ.
Είναι λιγάκι ανησυχητικό.
Τι πρέπει να κάνω για να μην κολλήσουν αυτές εδώ;
-Θα πρέπει να τις κλείσουμε μέσα. -Τι; Αλήθεια;
-Εντελώς; -Ναι, εντελώς.
Για περίπου τρεις μήνες.
Μέχρι να μας πουν ότι όλα είναι εντάξει.
Μέχρι να πουν ότι είναι εντάξει.
Γαμώτο.
Κάνουν λιγότερα αβγά όταν είναι μέσα;
Δεν θα τους κάνει καμιά διαφορά.
Τώρα δεν θα είναι και τόσο ευχάριστη η ζωή τους.
Υπάρχουν τρόποι για να γίνει η ζωή τους ευχάριστη.
Πρέπει να φροντίσεις να έχουν στρωμνή
για να κάνουν αμμόλουτρο.
Να τους βάλουμε ραδιόφωνα μέσα.
Για να ακούν λίγη μουσική.
-Τώρα λες χαζομάρες. -Όχι.
Στο σπίτι, στη φάρμα Cackleberry, κάθε κοτέτσι έχει ραδιόφωνο.
Έχεις κανένα ηχητικό βιβλίο για τους βάλουμε; Θα το λατρέψουν.
Πώς ξέρεις ότι τους αρέσει; Χαμογελάνε;
-Χορεύουν; -Τραγουδάνε. Ναι, αλήθεια.
Σιγά μη τραγουδούν.
Ξεκινάνε στα νιάτα τους με τον Radio 1,
συνεχίσουν ως μεσήλικες στον Radio 2,
και όταν γεράσουν ακούν Radio 4.
Με τη βόσκηση εκ περιτροπή σε παύση λόγω της γρίπης των πτηνών,
επέστρεψα στον αχυρώνα των αγελάδων για να ταΐσω τα νεογνά.
Πήγαινε να φέρεις τους καρπούς. Να τους δώσουμε.
Μάλιστα.
Πρέπει να βάλουμε άλλο ένα περίφραγμα εδώ.
Για να έχεις με κάποιον να μιλάς.
Και μετά...
Πες ότι δεν το έκανες;
Τι στον διάολο;
Το έκανες.
Αναθεματισμένε Κέιλεμπ.
Τι ήταν αυτό;
Βάλαμε το σύστημα που γεμίζει τελείως το μέρος με καπνό.
Γιατί δεν μου το είπες;
Νόμιζα ότι το 'πε ο Τζέραλντ. Δική του δουλειά ήταν.
-Το εγκαταστήσαμε το πρωί. -Δεν μου είπε τίποτα.
Τι σκατά σκεφτόσουν;
-Ήμαρτον. -Παραλίγο να τα κάνω πάνω μου.
Το βάλαμε κυριολεκτικά πριν τρεις ώρες.
Ήλπιζα ότι ποτέ δεν...
Δεν μπορώ... Πού στον διάολο είναι η πόρτα;
Εκείνο το βράδυ, άλλο ένα τεχνολογικό μαραφέτι τέθηκε σε λειτουργία.
8:14 μ.μ.
Εντάξει, πού είναι;
Έχει βγει. Ένα μπαλόνι ξεπροβάλει από πίσω της.
Μάλιστα.
Έλα, όλα καλά είναι. Έλα.
Αφού βάλαμε τη μέλλουσα μαμά στη θέση της,
περιμέναμε να έρθει ο Κέιλεμπ.
Αυτό θα είναι το πρώτο μας.
Όλα τ' άλλα γεννήθηκαν όταν κανείς δεν ήταν εδώ.
Δες, δες. Κοίτα.
Δεν είναι κάτουρο αυτό. Είναι τα υγρά από το μωρό, έτσι;
Όχι, δεν είναι. Αυτά είναι μέσα στον σάκο.
Δεν ξέρω πώς λειτουργεί το πίσω μέρος των αγελάδων.
Εντάξει;
Δεν ξέρω. Καμπουριάζει συνέχεια και μετά βγαίνει υγρό.
-Ναι, έχει αρχίσει να σπρώχνει. -Να σπρώχνει;
Δώστε της λίγο χρόνο. Χαλαρώστε.
Πόση ώρα αφού δεις το μπαλόνι, θα βγει η αγελάδα;
-Είκοσι λεπτά, μισή ώρα, μία ώρα. -Αλήθεια;
Εξαρτάται.
Κοίτα, βγήκε κι άλλο... Βγαίνει το μοσχαράκι.
-Με τι σου μοιάζει αυτό; -Με οπλή.
Μοιάζει με εξωγήινο.
Είναι ο σάκος με... Μια οπλή είναι. Απ' το μπροστινό πόδι, ναι;
Ναι.
Σπρώξε. Σπρώξε.
Ρε φίλε, σε νιώθω.
Νομίζω ότι οι συσπάσεις της έχουν επιβραδυνθεί.
Όντως, έτσι δεν είναι;
Δύο ώρες μετά το μήνυμα από το Moocall,
και το μοσχαράκι ακόμα να γεννηθεί.
Θα μπεις μέσα;
Μπορείς, σε παρακαλώ, να κρατήσεις την ουρά της;
Έλα, κορίτσι μου.
Μπράβο σου, κορίτσι μου.
-Νιώθω το κεφάλι. -Μπράβο σου.
-Πού είναι το άλλο πόδι; -Είναι στο πλάι, από κάτω.
Όλα είναι στη σωστή θέση.
Αλλά σίγουρα το ένιωσα μεγάλο. Είναι μεγάλο μοσχάρι.
Ο Κέιλεμπ θεώρησε ότι είχε έρθει η ώρα για τον Ντίλγουιν.
Δεν έχω δει ακόμα το κεφάλι. Αυτό με ανησυχεί περισσότερο.
Ένιωσα ότι είναι μεγάλο μοσχάρι.
Εντάξει, ευχαριστώ.
Θα έρθει.
11:28 μ.μ.
-Τι τρέχει; -Έχουν περάσει τρεις ώρες, Ντίλγουιν.
Ναι;
-Είναι μεγάλο, έτσι; -Ναι, είναι μεγάλο αγόρι.
Μεγάλο αγόρι.
Θα τραβήξουμε λιγάκι και θα δούμε.
-Τώρα απλώς δένεις το σκοινί; -Ναι.
Καλό κορίτσι.
Το μοσχαράκι είναι σε δυσχέρεια;
Ναι. Όσο περισσότερο παραμένει μέσα και όσο πιο σφιχτά είναι,
τόσο πιο δύσκολα γι' αυτό. Είναι ζωντανό, οπότε...
Αυτό φαίνεται βάναυσο.
Και αυτό ήταν μόνο η αρχή.
Μάλιστα. Πού είναι ο γρύλος;
-Θέλεις τον γρύλο; -Ναι.
-Που να πάρει. -Χριστέ μου.
-Δεν το πιστεύω αυτό που βλέπω. -Θα ρυθμίσω την μπάρα.
Καλό κορίτσι.
Οπότε... Μια στιγμή.
Θεέ μου, τι εργαλείο είναι αυτό.
Θεέ μου.
Έλα, κορίτσι μου. Έλα.
Μπράβο.
-Βγήκε το κεφάλι. -Το έχουμε.
Πρώτη φορά βλέπω το κεφάλι.
Είναι πολύ χρήσιμο.
Αυτό εδώ έχει τη δύναμη οχτώ ανδρών.
Πρέπει να προσέχεις πώς το χρησιμοποιείς.
Είναι μεγάλο. Μιλάμε είναι τεράστιο μοσχάρι.
Τελείωσε.
Έτσι μπράβο. Τώρα θα νιώσεις καλύτερα.
Καλό κορίτσι.
-Ναι. -Πες που πότε μπορώ.
Είναι καλά. Ανοιγοκλείνει τα μάτια της. Του. Το.
Είναι "το" προς το παρόν.
Θεούλη μου! Κοίτα πόσο μεγάλα είναι τα πόδια του.
Εντάξει.
-Είσαι ικανοποιημένος; -Ναι. Είναι κορίτσι, βασικά.
-Κορίτσι; -Άλλο ένα!
-Πέντε κορίτσια. -Κουνάει τα μάτια της.
-Κοίτα τι φατσούλα. -Το ένα είναι εντάξει.
Αυτό είναι φανταστικό.
Είναι μια κούκλα.
Τη συμπαθείς;
Αυτό είναι φανταστικό.
-Σας ευχαριστώ και τους δυο σας. -Το κάνω χρόνια,
-αλλά κάθε φορά με συγκινεί. -Ακόμα.
Πραγματικά με συγκινεί. Είναι απίθανο.
Ειδικά όταν βλέπεις πόσο το αγαπάει.
Τι θα γινόταν αν δεν ήμασταν εδώ;
-Θα ήταν δυσκολάκι, έτσι; -Ναι.
Είναι πιθανό να χάναμε το μοσχάρι.
-Αλήθεια; -Ναι.
Το μοσχάρι έπρεπε να βγει τη στιγμή που βγήκε.
Είχαν μείνει λιγότερες από εφτά μέρες μέχρι τη μεγάλη αναμέτρηση του συμβουλίου.
Στην Εθνική Πινακοθήκη Πορτρέτων,
ο Τσάρλι διπλοτσέκαρε τα πάντα στην αίτηση για το εστιατόριο.
"Η Βανέσα, τελείως βρεγμένη, αναδύθηκε..."
Στο μεταξύ, στη φάρμα οι κότες απολάμβαναν ένα από τα ηχητικά βιβλία που έχει η Λίζα.
"Έπιασε μια πετσέτα και την πέρασε πάνω στην επιδερμίδα της
"για να απορροφήσει τις υγρές σταγόνες από το ζεστό και λυγερό κορμί της.
"Ο Άντριαν την πλησίασε από πίσω.
"Έβγαλε την πετσέτα, και το αποφασιστικό άγγιγμά του την έκανε να αναριγήσει.
"Άφησε το παντελόνι να πέσει και αποκάλυψε το εργαλείο του.
"Τελειότητα. Σκεφτόταν τη μοναδική φορά..."
Ενώ εγώ έπρεπε να μιλήσω με τον τοπικό χασάπη μου.
Χένρι, αγαπητό μου αγόρι, τι κάνεις;
Για να μιλήσουμε για το πόσο κρέας
ΚΕΦΑΛΙ - ΛΑΙΜΟΣ - ΚΑΠΑΚΙ
θα μπορούσα να πάρω από κάθε αγελάδα.
Έχεις τρία, τέσσερα, πέντε, έξι, εφτά κομμάτια από κάθε πόδι.
-Αυτά είναι 14, που βγάζουν 20 μερίδες. -Βγάζουν 20 μερίδες.
Κιλότο. Από κάθε κιλότο βγάζεις 22 φιλέτα.
-Άρα είναι 44. -Σαράντα τέσσερα.
ΠΟΝΤΙΚΙ- ΚΟΤΣΙ - ΛΑΠΑ
Τα νούμερα που έλεγε ο Χένρι μου ακούγονται σαν χρυσωρυχείο κρέατος.
Από την οσφυική μοίρα, βγάζεις 20, 24 κόντρα φιλέτα από κάθε μεριά, επί δύο...
Μάλιστα, από ας πούμε κάπου στη μέση. Είκοσι δύο κόντρα φιλέτα.
Επί δύο.
-Οπότε 44. -Ναι.
Πόσα φιλέ μινιόν;
Οκτώ καλά φιλέτα 220 γρ.
-Φιλέ μινιόν. -Επί δυο.
Οπότε, 16.
Έχουμε και τις μπριζόλες Ο βασιλιάς των ψητών.
Είναι τέσσερα πλευρά, οπότε 16 μερίδες, ανά μεριά, οπότε 32.
Έχουμε και τα κότσια.
Κάθε κότσι ζυγίζει περίπου τρία κιλά.
-Αυτό είναι 50 μερίδες. -Πενήντα άτομα μπορούν να φάνε στιφάδο.
Και μετά έχεις... 520 άτομα μπορούν να φάνε μπέργκερ.
Οπότε ταΐζουμε 800, 840, 850, 860.
Εννιακόσια ογδόντα έξι άτομα...
-Από μια αγελάδα. -...από μια αγελάδα.
-Κοντά στα χίλια άτομα. -Ναι, μιλάμε για πολύ κρέας.
Αλλά μετά τα πάντα κατέρρευσαν.
Αν έχουμε 60 πελάτες στο εστιατόριο...
Ναι.
Και αυτό είναι δυο φορές την ημέρα. Άρα 120 άτομα ημερησίως.
Ναι.
Έχω δύο αγελάδες έτοιμες
-ή θα είναι σε λίγο. -Μάλιστα.
Αν όλοι ήθελαν βοδινό, θα έπρεπε να κλείσω μετά από 16 μέρες.
Δεν γίνεται έτσι δουλειά.
Θεέ μου.
Στο τέλος...
ΜΙΝΤΣΕΡ ΛΟΒΕΛ
...ο Τσάρλι βρήκε μια πιθανή λύση.
Είπε ότι άλλοι αγρότες της περιοχής θα ήταν πρόθυμοι
να παρέχουν τα προϊόντα τους στο εστιατόριο.
-Γεια σας. -Γεια.
Γεια σας.
Έτσι, τους καλέσαμε για να τα πούμε λιγάκι.
Σας ευχαριστώ που ήρθατε.
Σχεδιάζουμε να ανοίξουμε ένα εστιατόριο στον αχυρώνα δίπλα στο αγροτικό μαγαζί.
Αναρωτιόμουν αν υπάρχει κάποιος τρόπος
ώστε να αγοράζουμε από τοπικούς αγρότες
και πώς μπορεί αυτό να γίνει. Αυτό είναι...
Αυτό ακριβώς είναι.
Περιμένουμε, ευελπιστούμε ότι ο κόσμος θα έρχεται για να φάει στο εστιατόριο.
Και γι' αυτό, θέλουμε να το εφοδιάσουμε με καλά, τοπικά προϊόντα.
Καλλιεργεί κανείς λαχανικά;
-Εμείς καλλιεργούμε. -Λαχανικά;
-Από εδώ οι λαχανοποιοί. -Ναι.
Τα χρειαζόμαστε επειδή συνοδεύουν το φαγητό.
Έχεις το φαγητό στο πιάτο και χρειάζεσαι κάτι άλλο...
-Κάτι επιπρόσθετο. -Τι καλλιεργείτε;
Έχουμε γλυκό καλαμπόκι. Κουκιά, κολοκυθάκια. Κολοκύθες.
Τέλεια.
Ποιος... Έχει κανείς γαλοπούλες και χήνες;
Εμείς έχουμε χήνες και γαλοπούλες.
-Έχουμε το κρέας, έχουμε τα λαχανικά. -Τα λαχανικά.
Τι άλλο βάζεις μαζί; Πατάτες;
-Πατάτες. -Πατάτες, ναι.
Εσείς έχετε;
Ορίστε, βλέπεις; Για το εστιατόριο.
Έχουμε την μπίρα.
Ως εκείνη τη στιγμή, σκεφτόμουν μόνο τις ανάγκες της φάρμας Diddly Squat.
Στη διάρκεια της συνάντησης, έγινε εμφανές ότι αυτοί οι σκληρά εργαζόμενοι αγρότες
χρειάζονταν το εστιατόριο περισσότερο απ' ό,τι εμείς.
Εκτρέφει κανείς γουρούνια;
-Ναι, εμείς. -Αλήθεια;
Είναι δύσκολο. Το κόστος της ζωοτροφής είναι τρομακτικό. Η τιμή του σιταριού...
-Ναι. -Και επειδή υπάρχει τεράστιο απόθεμα,
δεν μπορούμε να στείλουμε τα δικά μας στο σφαγείο.
Έχουν έλλειψη προσωπικού;
Το προσωπικό στα σφαγεία δεν επαρκεί.
Αλλά το πρόβλημα είναι ότι επεξεργάζονται χοιρινό της Ε.Ε. που είναι πιο φθηνό.
Εμάς μας βγάζουν εκτός, το προσωπικό που υπάρχει
επεξεργάζεται και συσκευάζει το φθηνό κρέας που έρχεται από την Ε.Ε...
επειδή είναι 37 πένες το κιλό πιο φθηνό από το δικό μας.
Πώς μπορείς να ανταγωνιστείς με κάτι που είναι τόσο πιο φθηνό;
Τα σούπερ μάρκετ υπαγορεύουν τις τιμές;
Ναι, σου υπαγορεύουν την τιμή,
αντί να τη διαπραγματευτείς ή να την ορίσεις εσύ.
Επιτρέπεται να πουλάτε στραβά λαχανικά;
Πουλάνε στραβά λαχανικά στα σούπερ μάρκετ, μα στο ένα τρίτο της τιμής, όμως το κόστος
καλλιέργειας είναι το ίδιο, είτε η πατάτα είναι στραβή είτε όμορφη.
Θα έπρεπε να μπορείς να το πουλήσεις στην ίδια τιμή, πατάτα είναι.
-Έχουν την ίδια γεύση. -Ίδια γεύση,
ίδια θρεπτική αξία.
-Να παίρνουμε τις στραβές εμείς; -Ναι.
-Είναι το ίδιο καλές. -Το ξέρω.
Είναι εξίσου νόστιμες, απλώς είναι λίγο στραβές.
Όπως αποδείχθηκε, κανείς δεν χρειαζόταν περισσότερο το εστιατόριο από την Έμμα,
την τοπική γαλακτοπαραγωγό, της οποίας το κοπάδι ρημάχτηκε από τη φυματίωση.
Πόσες έχεις χάσει από φυματίωση ως τώρα;
Γύρω στις εξήντα.
Χριστέ μου.
Μπορεί και συνεχίζει τη δουλειά
μόνο επειδή πουλάει γάλα και μιλκσέικ στο αγροτικό μαγαζί μας.
Χωρίς αυτό, οικονομικά μιλώντας, θα έπρεπε να τα παρατήσουμε.
-Αλήθεια; -Χωρίς τους αυτόματους πωλητές,
παίρνουμε γύρω στις 26 πένες το λίτρο για το γάλα μας.
Εγώ δουλεύω δωρεάν. Οπότε, έχουμε, ξέρεις...
Εγώ δεν παίρνω μισθό. Δεν πληρωνόμαστε.
Δεν πληρωνόμαστε, γιατί πλέον οικονομικά δεν αντέχουμε.
Φτάνουν μέχρι την πληρωμή του κτηνιάτρου...
Αυτό συμβαίνει συχνά στους αγρότες;
Ναι, πολύ. Τα περιθώρια για κάτι τέτοιο... Δηλαδή αν έπαιρνα έναν λογικό μισθό,
θα έπρεπε να κλείσουμε την επιχείρηση πριν δέκα χρόνια.
Μπορείς να φανταστείς κάποια άλλη βιομηχανία να δουλεύει έτσι;
Όχι.
-Ειλικρινά, με τα πάντα. -Συμβαίνει αρκετά συχνά.
Η συνάντηση έκλεισε με τη συμφωνία δημιουργίας ενός είδους συνεταιρισμού.
Σίγουρα, ναι. Θα είναι ωραίο να μπορείς να πεις
-ότι το φαγητό που έχεις... -Προέρχεται από εσάς.
-Ναι. -Και δείχνεις τη φάρμα.
"Βλέπεις αυτό που τρως; Αυτή είναι η μαμά του".
Μετά από την κουβέντα με την Έμμα, συνειδητοποίησα πόσο σημαντική θα είναι
η έγκριση της άδειας του εστιατορίου από το συμβούλιο
Νωρίς το επόμενο πρωί, ένα από τα Moocall σήμανε συναγερμό.
Και αυτή τη φορά, ο Κέιλεμπ ήξερε εξαρχής ότι υπήρχε πρόβλημα.
Λέει ότι εκείνο το κόκκινο κορδόνι που κρέμεται από πίσω
είναι ο σάκος που ζει το μοσχάρι και έχει σπάσει,
το οποίο σημαίνει ότι κινδυνεύει η ζωή του μοσχαριού.
Θα πρέπει να το βγάλουμε τώρα.
Δεν θα περιμένουν καν τον Ντίλγουιν.
Μπορείς να κρατήσεις την ουρά της;
Σπρώξε, σπρώξε, μπράβο, κοπέλα μου! Σπρώξε.
-Σπρώξε. -Σπρώξε. Έλα.
Κοριτσάκι μου, πρέπει να σπρώξεις.
Και χωρίς το βίντσι του Ντίλγουιν, μόνο με τα 100 κιλά του Κέιλεμπ.
Μιλάμε είναι μεγάλο μοσχάρι. Για όνομα του Θεού!
Έτσι μπράβο, σπρώξε δυνατά. Έλα, έλα,
έλα, έτσι μπράβο, ένα δυνατό σπρώξιμο. Έτσι μπράβο!
Ένα μάτι!
Σπρώξε δυνατά. Ένα δυνατό σπρώξιμο.
Μπράβο, Κέιλεμπ. Ένα μάτι, ένα αυτί.
Ναι.
Φέρε άχυρο.
Έλα, γρήγορα.
Κουνιέται, κουνιέται. Είναι ζωντανή.
-Είναι ζωντανή! Κοίτα! -Συνέχισε, συνέχισε!
-Κοίτα. Να αφήσουμε τη μαμά της να τη δει; -Ναι.
Ναι, είναι πολύ καλύτερα. Είσαι μια κούκλα!
-Αυτό ήταν καλό. -Έτσι είναι ο σωστός τρόπος.
Έτσι γίνεται κανονικά, όχι μ' εκείνο το μαραφέτι με τα σκοινιά.
-Όχι, εκείνο το... -Το κατάλαβα όταν άρχισε να σπρώχνει.
-Τα ξυπνητήρια των... -Για να έρθω στη δουλειά!
Ναι. Χτυπάνε τα ξυπνητήρια μας! Το δικό μου θα χτυπούσε τις 8:00.
Χαλαρωτικό πρωινό ξύπνημα στις 8:00.
Το Σχέδιο Αγελάδες πήγαινε καλά, καθώς προστέθηκαν έξι μοσχαράκια.
Τώρα, λοιπόν, χρειαζόμασταν το τελευταίο κομμάτι του παζλ να μπει στη θέση του.
10 ΙΑΝΟΥΑΡΙΟΥ
ΗΜΕΡΑ ΣΥΝΕΔΡΙΑΣΗΣ ΤΟΥ ΣΥΜΒΟΥΛΙΟΥ ΣΧΕΔΙΑΣΜΟΥ
Πριν πάμε στον Πύργο της Γραφειοκρατίας, προλειάναμε το έδαφος με τον Τσάρλι.
Καλημέρα.
Έπρεπε να ξεθάψω ένα από το κοστούμια της εκπομπής Εκατομμυριούχος.
-Τι ώρα είναι η συνεδρίαση; -Στις 2:00.
Και η Αυτού Χαρωπότητά του είχε κάνει εξαιρετική δουλειά
προσφέροντας απαντήσεις στις επιφυλάξεις που υπήρχαν σχετικά με την αίτησή μας.
-Έχω κάνει μια περίληψη. -Για να δούμε.
-Το Ενοριακό Συμβούλιο μάς στηρίζει. -Δεν αντιτίθεται πλέον.
Καμία ένσταση η Επιτροπή Προστασία του Κοτσγουόλντς.
Η Αστυνομία της Κοιλάδας του Τάμεση, καμία ένσταση, όπως και οι οικολόγοι.
Αρχαιολόγοι, καμία ένταση. ΟCC Μεταφορές,
δηλαδή του Κομητειακού Συμβουλίου Οξφορντσάιρ. Σοβαρό. Καμία ένσταση.
Αποχετευτικό, καμία ένσταση. Περιβαλλοντική Υγεία, καμία ένσταση.
Το Περιφερειακό Συμβούλιο του Δυτικού Οξφορντσάιρ.
-Όλοι είναι υπέρ! -Όλοι.
Αντιθέτως, υπήρχαν μόνο δύο σημεία αντίστασης.
Αντιτίθεται η Καμπάνια Προστασίας της Επαρχιακής Αγγλίας,
λόγω της ανάγκης μεγαλύτερου φωτισμού,
αν και αυτό έγινε, επειδή η αστυνομία είπε ότι πρέπει να το κάνουμε.
Απ' τη μία η αστυνομία λέει, "Πρέπει να έχεις περισσότερα φώτα".
-Για ασφάλεια. -Ναι.
Και απ' την άλλη, οι άλλοι λένε "Δεν μπορείς να έχεις φώτα". Τι να πω...
Ο δεύτερος αντίπαλος ήταν ένας ντόπιος, που αποφάσισε να γίνει η νέμεσίς μου.
Ένας από τους κατοίκους του χωριού, ο Χάμις Ντιούαρ,
προσέλαβε έναν Λονδρέζο δικηγόρο χωροταξικού-πολεοδομικού δικαίου
για να καταθέσει τις ενστάσεις του για την αίτηση.
Είναι τρομοκρατικό. Το ξέρω ότι το διαβάζεις.
Όπως γράφει εκεί, λέει
ότι θα γίνει δόμηση δύο εκατομμυρίων τετραγωνικών μέτρων.
Δύο εκατ. τ.μ. Ξέρεις πόσο είναι τα δύο εκατ. τ.μ;
Δύο τετραγωνικά χιλιόμετρα;
Ναι. Σε εκτάρια; Σε έικρ;
Διακόσια εκτάρια, 500 έικρ.
-Πεντακόσια έικρ. -Θα χτίσεις μια νέα πόλη!
-Πεντακόσια έικρ. -Ξέχνα το εστιατόριο,
-εσύ θα φτιάξεις νοσοκομείο. -Αυτό είναι η μισή φάρμα μου.
Το ανησυχητικό είναι ότι η υπεύθυνη σχεδιασμού το έβαλε
μέσα στην έκθεση που θα διαβάσουν σήμερα.
Καταλαβαίνω ότι ένας άνθρωπος προσέλαβε δικηγόρο και η γνώμη αυτού
έχει παρεξηγηθεί από μια γυναίκα στο συμβούλιο.
Αυτό δεν σημαίνει ότι θα απορρίψουν την αίτηση.
-Όχι, βέβαια. Όχι. -Ακριβώς.
Και μετά απ' αυτό, κατευθυνθήκαμε για τη μεγάλη συνάντηση.
Κοίτα ποιος είναι εδώ. Ο Τζι-Ντογκ.
Γεια.
Στο συμβούλιο.
Ναι. Ευχαριστώ. Τζέραλντ.
Τα γραφεία του Περιφερειακού Συμβουλίου.
-Ήρθατε για την επιτροπή σχεδιασμού; -Ναι.
-Γι' αυτήν. -Υπέροχα.
Κατά την άφιξή μας, σκέφτηκα τον ζήλο, τον κόπο και τα χρήματα
που είχαμε επενδύσει σ' αυτό το εγχείρημα τους τελευταίους έξι μήνες.
Είναι 25.000 λίρες.
-Με παράδοση, 1.450. -Ας δώσουμε τα χέρια.
Καλώς ορίσατε. Κοιτάξτε τα. Είναι φοβερό.
Έκανε 10.000 λίρες.
Τι λες τώρα!
Θέλεις παντού διπλά τζάμια, σύμφωνα με τον οικοδομικό κανονισμό.
Για τον κόσμο που θα έρχεται. Διακόσιες πενήντα χιλιάδες.
Βγήκαν οι αγελάδες!
Γαμώ το κέρατό μου!
Θα τις κάνουμε πατατάκια.
Βοήθεια.
Θεέ μου! Αυτός είναι ο αντίχειράς σου;
Εδώ έχει μια μεγάλη είσοδο λαγουμιού.
Το άλλο είναι απίστευτα τεράστιο. Από εδώ πέρα.
Γαμώτο.
ΒΑΚΤΗΡΙΑ ΑΠΟΤΕΛΕΣΜΑ - ΘΕΤΙΚΟ
Γαμώτο.
Στην τελική, δεν είσαι αγρότης. Είσαι μια τηλεοπτική προσωπικότητα.
Δεν χρειάζεσαι εισόδημα από το μαγαζί.
Η φάρμα χρειάζεται εισόδημα.
Εσύ προσωπικά δεν χρειάζεσαι.
Η φάρμα θα είναι χορηγός στον Σύλλογο Ποδοσφαίρου Τσάντλινγκτον.
Δέχομαι επίθεση από μια αγελάδα!
Μπράβο.
Αυτό είναι φανταστικό.
Τι υπέροχο θέαμα που είναι αυτό.
ΠΕΡΙΦΕΡΕΙΑΚΟ ΣΥΜΒΟΥΛΙΟ ΔΥΤΙΚΟ ΟΞΦΟΡΝΤΣΑΪΡ
-Μέσα από εδώ. Κάθεστε στα αριστερά. -Ευχαριστούμε.
Στο δικό μας μυαλό, το εστιατόριο μάς φαινόταν λογικό.
Θα βοηθούσε το έδαφος, τους ντόπιους παραγωγούς, τις τοπικές επιχειρήσεις
και θα βοηθούσε να αντισταθμίσουμε τη μείωση των κρατικών επιδοτήσεων.
Αλλά η εμπειρία μου ως τοπικός ρεπόρτερ εφημερίδας μού είχε μάθει
ότι οι σύμβουλοι σχεδιασμού μπορούν να αποφασίζουν αυθαίρετα,
οπότε δεν είχα ιδέα για την κατάληξη που θα είχε.
Μάλλον ο Χάμις Ντιούαρ είναι εκεί πέρα, στην άλλη πλευρά, άσπρη μάσκα, ναι.
Καλησπέρα σε όλους.
Ένα θερμό καλωσόρισμα στα μέλη του κοινού.
Να κάνω τις συστάσεις πρώτα, ονομάζομαι Τζεφ Χέι
και είμαι ο πρόεδρος της Επιτροπής Σχεδιασμού της περιοχής Άπλαντς.
Στα αριστερά μου είναι οι γραμματείς που θα καταγράφουν τα πρακτικά.
Στα δεξιά μου, οι υπεύθυνοι σχεδιασμού αναφορικά με τη σημερινή αίτηση.
Είναι ζυγός αριθμός ψηφοφόρων,
οπότε σε περίπτωση ισοψηφίας, θα ψηφίσω εγώ.
Μπορούν να ξεκινήσουν οι διαδικασίες.
Πρώτα, η υπεύθυνη σχεδιασμού υπενθύμισε σ' όλους τι ακριβώς θέλουμε να κάνουμε.
Αυτή η αίτηση αφορά τη μετατροπή ενός υφιστάμενου κτηρίου
για τη δημιουργία ενός εστιατορίου-καφέ. Εν προκειμένου, το ακίνητο βρίσκεται εντός
της περιοχής ιδιαίτερου φυσικού κάλλους στο Κοτσγουόλντς,
όπου πρέπει να δοθεί ιδιαίτερη σημασία
για τη διατήρηση και την ενίσχυση του τοπίου και της γραφικής ομορφιάς.
Μετά ήταν η σειρά του δικηγόρου,
ο οποίος προσελήφθη από τον ένθερμο αντίπαλό μου στο χωριό.
Η πολεοδομική άδεια χορηγήθηκε πολύ πρόσφατα, το 2019,
για αχυρώνα προβάτων με τη δυνατότητα περιστασιακής βιντεοσκόπησης.
Ο αιτών δήλωσε ότι η εκτροφή προβάτων θα βελτίωνε την αγροτική δραστηριότητα.
Η αλήθεια είναι ότι ο αιτών έχει εκθρέψει πρόβατα,
αλλά δεν σκόπευε να το ξανακάνει. Ο αχυρώνας προβάτων ήταν Δούρειος Ίππος,
που όλως τυχαίως είχε τοποθετηθεί δίπλα στο αγροτικό μαγαζί
ώστε να μετατραπεί σε μπαρ και εστιατόριο.
Και αυτό ακριβώς έγινε. Η συμπεριφορά του αιτούντος είναι επαίσχυντη.
Υποδηλώνει μια ακόρεστη συμπεριφορά,
και λειτουργεί αποτρεπτικά ως προς τη χορήγηση οικοδομικής άδειας.
Η χορήγηση άδειας αντίκειται με τον καταστατικό σκοπό της διατήρησης
και ενίσχυσης της περιοχής ιδιαίτερου φυσικού κάλλους.
Και μιλώντας ειλικρινά, είναι θέμα εξόφθαλμης κοινής λογικής.
Η μετατροπή της υπαίθρου σε χώρο στάθμευσης θα επιφέρει συμφόρηση
οπτική, αλλά και στο δίκτυο μεταφορών, βλάπτοντας την περιοχή και την ηρεμία της.
Υπό φυσιολογικές συνθήκες δεν θα χορηγούνταν ποτέ άδεια
και δεν υπάρχει κανένας λόγος για να αλλάξει αυτό.
Ευχαριστώ, κύριε Στρίτον.
Μετά απ' αυτό το χαστουκάκι, μου δόθηκαν τρία λεπτά για να στηρίξω την υπόθεσή μου.
Ευχαριστώ που μας δεχτήκατε.
Πολλά έχουν λεχθεί για το γεγονός ότι αυτή η περιοχή
είναι μια περιοχή ιδιαίτερου φυσικού κάλλους. Όντως είναι.
Και είναι, επειδή οι αγρότες τη διατηρούν.
Οι αγρότες φροντίζουν τα δάση, τους θάμνους, τα ρυάκια,
τα χωράφια. Τη διατηρούν όμορφη.
Αλλά οι αγρότες δεν πρόκειται να συνεχίσουν για πολύ ακόμα,
εξαιτίας της δυσμενής κατάστασης των οικονομικών τους.
Μας είπαν να διαφοροποιηθούμε και αυτό ακριβώς αφορά αυτή η πρόταση.
Αφορά τη διαφοροποίηση μιας αγροτικής επιχείρησης.
Ξέρω ότι ο δικηγόρος που μόλις ακούσατε έχει ετοιμάσει μια αναφορά.
Την έχω διαβάσει. Αν ξεπεράσετε τα ορθογραφικά λάθη,
θα δείτε ότι ο χώρος στάθμευσης θα καταλαμβάνει δύο τετρ. χιλιόμετρα.
Είναι 500 έικρ. Τη μισή έκταση της φάρμας μου.
Στην παλιά μου δουλειά, μπορεί να ασφαλτόστρωνα την ύπαιθρο,
αλλά αυτό ήταν παλιά και δεν θέλω πλέον να κάνω κάτι τέτοιο.
Είναι ένα μικρός χώρος στάθμευσης, φτιαγμένος πολύ προσεκτικά.
Έχουμε ήδη αρχίσει να μιλάμε με τους γειτονικούς αγρότες,
και η ιδέα είναι ότι εμείς βάζουμε το βοδινό και τις πατάτες,
κάποιος άλλος τα κοτόπουλα, το γάλα. Όλοι ενωνόμαστε,
ώστε τοπικά παραγόμενα προϊόντα να πωλούνται στο εστιατόριο.
Είμαστε όλοι ενθουσιασμένοι μ' αυτό.
Δεν χρειάζεται να χτίσουμε κάτι. Το κτήριο υπάρχει ήδη.
Σας παραδίδω τα σχέδιά μου
και ελπίζω, για το καλό της φάρμα μας
και όλων των αγροτών της περιοχής, να μας χορηγήσετε την οικοδομική άδεια.
Σας ευχαριστώ πολύ για τον χρόνο σας.
Μάθε ορθογραφία.
Ήρθε, λοιπόν, η ώρα να συζητήσουν οι σύμβουλοι για το θέμα.
Και το ότι είχαμε μια κάποια υποστήριξη, ήταν ενθαρρυντικό.
Δεν περίμενα ποτέ ότι θα το πω αυτό,
αλλά συμφωνώ μ' όλα όσα είπε ο κύριος Κλάρκσον.
Μ' αρέσει πολύ η ιδέα μια συνεταιριστικής δουλειάς.
Ζούμε σε μια αγροτική περιοχή και πρέπει να υποστηρίζουμε τους αγρότες.
Επί του παρόντος, αντιμετωπίζουν πρωτοφανείς δυσκολίες.
Και εμείς... Αν δεν υποστηρίξουμε τέτοιες πρωτοβουλίες,
τότε θα εξαφανιστούν
και τότε ολόκληρο το τοπίο στο Δυτικό Οξφορντσάιρ θα αλλάξει.
Η απόσταση προς την τοποθεσία, το Diddly Squat, από το Τσάντλινγκτον,
είναι περίπου ενάμισι χλμ.
Μόνο στα τελευταία 100 μέτρα βλέπεις ουσιαστικά τον χώρο.
Και όταν απομακρύνεσαι, ουσιαστικά δεν είναι ορατός.
Τώρα, όσον αφορά τα παράπονα για την κίνηση.
Αν δεχτούμε έναν ελαφρώς αυξημένο κυκλοφοριακό φόρτο στην περιοχή
για καλύτερες προοπτικές απασχόλησης για το μέλλον των οικογενειών,
πιστεύω ότι το ευρύ κοινό θα δεχτεί την επιπρόσθετη κίνηση
για τα οικονομικά οφέλη που θα προκύψουν.
Ευχαριστώ, σύμβουλε.
Μετά άρχισαν οι αρνητές.
Μια από τις ανησυχίες μου είναι ο δυνητικά επιβλαβής αντίκτυπος
πάνω στον αγροτικό χαρακτήρα, στη γραφική ομορφιά και στην ηρεμία της περιοχής,
συν του ότι ένα πάρκινγκ 70 οχημάτων σε μια υπαίθρια τοποθεσία
δεν μου φαίνεται κατάλληλο για μια περιοχή ιδιαίτερου φυσικού κάλλους.
Απ' αυτή την πλευρά της υπηρεσίας αυτής,
υπάρχει μεγάλη ανησυχία
για το πώς θα ταιριάξει κάτι τέτοιο.
Μπορεί να επιτευχθεί να θεωρηθεί περιοχή σκοτεινού ουρανού,
λόγω αραιοκατοίκησης της περιοχής.
Βρίσκω αυτό το επιχείρημα εκνευριστικό.
Λέμε για "σκοτεινό ουρανό",
δεν ξέρω κανέναν που κοιτάζοντας κάτι τέτοιο αναφωνεί με θαυμασμό.
Υπάρχουν άνθρωποι εδώ που χρειάζονται δουλειά.
Θα έλεγα στη φίλη μου, Σύμβουλο Ντέιβ,
-ότι εγώ βγαίνω για να κοιτάξω τον ουρανό. -Αλήθεια;
Δεν έμεινα ξύπνιος μέχρι τις 10:30 χθες το βράδυ
βλέποντας το Sky At Night τζάμπα.
Ευχαριστώ, σύμβουλε Κούπερ.
Υπάρχουν μέλη που χρειάζονται διευκρινίσεις;
Η συζήτηση εξάντλησε όλο το χρονικό περιθώριο.
Όχι;
Και ήλπιζα ότι η κοινή λογική θα επικρατούσε.
Όσοι είναι υπέρ της απόρριψης, να σηκώσουν χέρι.
Όσοι είναι κατά.
Η αίτηση απορρίπτεται.
Σκατά, σκατά.
ΤΗΝ ΕΠΟΜΕΝΗ ΦΟΡΑ
Θα χρειαστούν 30 χρόνια. Τριάντα χρόνια για να βγάλουμε κέρδος.
-Να κάνεις έφεση. -Στο Υπουργείο Προεδρίας;
Τι είναι το Υπουργείο Προεδρίας;
Αν είστε έτοιμοι, ξεκινήστε.
Απίστευτο! Κοίτα το.
Είναι καταπληκτικό.
Υποτιτλισμός: Σοφία Τζήμα
Επιμέλεια: Ειρήνη Παπαδάκη